open-index/open-wikipedia-markdown huggingface dataset:
Partizánska vojna

**Partizánska vojna** alebo **gerila** (špan. *guerrilla*) alebo **drobná vojna** je forma vedenia ozbrojeného konfliktu, ktorá sa väčšinou vyhýba veľkým bitkám, ale sústredí sa na menšie prepadové akcie. Jej podstatou je fakt, že menšie ťažko polapiteľné vojenské útvary partizánov môžu spôsobovať ťažkosti aj lepšie vyzbrojenému a organizovanému nepriateľovi, ak ho budú napadať v správnom momente na slabých miestach najčastejšie zo zálohy.

Partizánsky spôsob boja sa vyznačuje malými skupinkami bojovníkov, ktorí operujú zväčša v neprehľadnom teréne, kde môžu ľahko uskutočňovať taktiku „udri a uteč“. Po útoku sa partizánska skupina rýchlo premiestni alebo schová, zväčša v dopredu pripravených úkrytoch v známom teréne skôr, než by ich ostatné nepriateľské jednotky mohli ohroziť. Ako neprestupný a neprehľadný terén partizáni s úspechom využívajú aj husto obývané oblasti, ktoré nepriateľ v dôsledku veľkej koncentrácie obyvateľstva nemôže dokonale kontrolovať a strážiť a ani plošne zničiť. Dôležitou činnosťou partizánov je uskutočňovanie sabotáží, špionáže a prieskumu, pri čom často nadväzujú styk s civilným obyvateľstvom. Podpora zo strany civilného obyvateľstva je väčšinou základným predpokladom existencie partizánskych jednotiek. Za pomoc partizánom sa civilisti v minulosti neraz vystavovali krutým represáliam zo strany nepriateľa. Vzhľadom na povahu a ciele partizánskej vojny, vedú partizánske jednotky boj často tými najkrutejšími metódami, ktoré môžu byť v rozpore s medzinárodnými dohodami, či sú priamo zločinmi proti ľudskosti a tým neraz nútia nepriateľa siahnuť po podobne tvrdých protiopatreniach.

Špeciálnym prípadom partizánskej vojny je aj tzv. mestská gerila, ktorá je prispôsobená na boj v husto zaľudnených oblastiach. Jej koncept sa začal výraznejšie rozvíjať od 60. rokov 20. storočia a bol aplikovaný hlavne povstaleckými skupinami v Južnej Amerike a teroristickými organizáciami v západnej Európe, alebo na Blízkom východe.

## Príklady úspešných partizánskych vojen
Nižšie je uvedený zoznam najznámejších ozbrojených konfliktov, v ktorých jedna strana konfliktu priamo vďaka aplikácii partizánskeho spôsobu boja zvíťazila nad silnejším nepriateľom, resp. kde mal tento spôsob boja nezanedbateľný vplyv na víťazstvo slabšej strany:
* Americká vojna za nezávislosť (1775 – 1783)
* Írska vojna za nezávislosť (1919 – 1921)
* niektoré konflikty v rámci 2. svetovej vojny – napr. juhoslovanskí partizáni, ktorí bez cudzej pomoci oslobodili veľkú časť Juhoslávie
* Indočínska vojna (1946 – 1954)
* Alžírska vojna (1954 – 1962)
* Kubánska revolúcia (1956 – 1959)
* Vietnamská vojna (1959 – 1975)
* Kambodžská občianska vojna (1967 – 1975)
* Nikaragua (1977 – 1979) – boj Sandinovského frontu národného oslobodenia proti miestnej diktatúre
* Sovietska intervencia v Afganistane (1980 – 1989) – odchod sovietskych vojsk zapríčinený z veľkej časti vďaka aktivitám afganských mudžahedínov
* Prvá vojna v Čečensku (1994 – 1996)
* Občianska vojna v Nepále (1996 – 2006)

## Pozri aj
* Slovenské národné povstanie
* Partizánska republika
* Vietkong


Kategória:Vojenská taktika
Homa

**Homa** je názov veľkého karbonatitového vulkanického komplexu, nachádzajúceho sa na polostrove na východnom brehu Viktóriinho jazera v Keni. Prevažná časť sopečnej aktivity sa odohrala v miocéne až pleistocéne a vyprodukovala komplex viacerých karbonatitických a ultramafických hornín maaru *Lake Simbi*. Mladšie štádium vulkanického vývoja predstavujú menšie troskové kužele na západnej strane sopky (*Chiewo*, *Got Ojawa*, *Got Oloo*, atď...).

## Iné projekty
.

## Externé odkazy
* www.volcano.si.edu - komplex Homa na Global Volcanism Program 

Kategória:Sopky Kene
Kategória:Komplexné vulkány
Kategória:Tisícovky v Keni
Donauturm

right|thumb|Donauturm
**Donauturm** (doslova "Dunajská veža") je najvyššia veža a budova vo Viedni, ktorá bola postavená v roku 1964 podľa návrhu architekta Hannesa Lintla.

Nachádza sa v strede Donauparku a je to populárna turistická atrakcia. Má výšku 252 metrov, vo výške 150 metrov sa nachádza pozorovacia plošina a nad plošinou otáčajúca sa kaviareň a reštaurácia vo výške 160, resp. 170 metrov. Jedno otočenie okolo osi trvá 26, 39 alebo 52 minút. Vo veži sú dva výťahy, ktorými cesta hore trvá iba 35 sekúnd. Pri pozorovacej plošine je plošina na bungee jumping, ktorá sa používa v lete.

Na veži sa nachádzajú antény mobilných operátorov, súkromných rádiostaníc VHF a ďalších komunikačných služieb. Hoci sa podobá na televíznu vežu, nepoužíva sa ako televízny vysielač.

## Iné projekty

## Externé odkazy
* Donauturm Aussichtsturm- und Restaurantbetriebsgesellschaft m.b.H. (de)

Kategória:Veže v Rakúsku
Kategória:Stavby vo Viedni
Kategória:World Federation of Great Towers
Kategória:Architektúra z 1964
Kategória:Pomenovania podľa Dunaja
Elmenteita Badlands

**Elementeita Badlands** je názov kopcovitej oblasti medzi jazerom Elmenteita a vulkánom Eburru v Keni. Oblasť je pokrytá viacerými troskovými kužeľmi a lávovými prúdmi rôzneho veku, prevažne bazaltového zloženia. Najmladšie vulkanické produkty nie sú staršie ako 10&nbsp;000 rokov.

## Externé odkazy
* www.volcano.si.edu  - vulkanické pole Elmenteita Badlands na Global Volcanism Program 

Kategória:Sopky Kene
Kategória:Troskové kužele
Menengai

**Menengai** je masívny štítový vulkán (objem ja asi 30&nbsp;km3), nachádzajúci sa vo Východoafrickom rifte v Keni, asi 150&nbsp;km severovýchodne od hlavného mesta Nairobi. Vrchol sopky je tvorený kalderou s rozmermi 12&nbsp;×&nbsp;8&nbsp;km. Proces formovania kaldery začal pred 29&nbsp;000&nbsp;rokmi veľkou explozívnou erupciou sprevádzanou veľkým objemom (približne 3×106&nbsp;m3) vulkanických produktov prevažne trachytického zloženia. Na dne kaldery sa nachádzajú pomerne mladé lávové prúdy a viaceré aktívne fumaroly. Sopka je v súčasnosti neaktívna.

## Externé odkazy
* www.volcano.si.edu  - štítová sopka Menengai na Global Volcanism Program 

Kategória:Sopky Kene
Kategória:Štítové vulkány
Kategória:Dvojtisícovky v Keni
Olkaria

**Olkaria** (alebo **Olenguruoni**, **Hobley**) je názov vulkanického komplexu, nachádzajúceho sa južne od jazera Naivasha v Keni. Komplex je tvorený osemdesiatimi, prevažne ryolitovými vulkanickými centrami. Najmladšia aktivita (určená rádiometrickým datovaním) má necelých 250 (± 50) rokov. V oblasti je pretrvávajúca fumarolická aktivita.

## Externé odkazy
* www.volcano.si.edu  - komplex Olkaria na Global Volcanism Program 

Kategória:Sopky Kene
Kategória:Troskové kužele
Vienna International Centre

right|thumb|Vienna International Centre a Donau City
[right|thumb|UNO City, pohľad z [Donauturm]]

**Vienna International Centre** () alebo **Internationales Zentrum Wien** (), známe aj ako **UNO City**, vo Viedni je komplex budov a akademickej pôdy, ktorý spravuje Organizácia Spojených národov vo Viedni.

VIC navrhol rakúsky architekt Johann Staber a bolo postavené v rokoch 1973 až 1979 severne od rieky Dunaj. Obsahuje 6 budov v tvare Y, ktoré obklopujú valcovú konferenčnú budovu v celkovej rozlohe 230-tisíc štvorcových metrov. Najvyššia budova je vysoká 120 metrov a má 28 poschodí.

V komplexe VIC pracuje okolo 5000 ľudí a poskytuje aj stravovacie, bankové, poštové a nákupné služby. Väčšie konferencie sa usporadúvajú v susednom Austria Center Vienna, konferenčnom a výstavnom centre s kapacitou 6000 ľudí.

VIC je oblasť nadregionálneho významu.

## Organizácie
Hlavné sídlo OSN spolu s mestami New York, Ženeva a Nairobi, je sídlom nasledovných organizácií:
* Medzinárodná agentúra pre atómovú energiu (International Atomic Energy Agency - IAEA)
* Úrad OSN pre drogy a kriminalitu (=Úrad OSN pre boj proti drogám a prevenciu kriminality; United Nations Office on Drugs and Crime - UNODC) a Úradovňa OSN vo Viedni (UN Office at Vienna - UNOV), vrátane Úrad OSN pre mierové využitie vesmíru (=Kancelária OSN pre vesmírne záležitosti; United Nations Office for Outer Space Affairs - OOSA)
* Organizácia Spojených národov pre priemyselný rozvoj (United Nations Industrial Development Organization, UNIDO)
* Prípravná komisia pre Organizáciu Zmluvy o všeobecnom zákaze jadrových skúšok (Comprehensive Test Ban Treaty Organization, CTBTO).

Ďalšie dve organizácie, OBSE a OPEC, majú sídlo mimo VIC.

## Externé odkazy
* United Nations vo Viedni
* Austria Center Vienna
* http://www.conference-c2.com/  Ďalšie konferenčné budovy, ktoré majú byť dokončené v roku 2008

Kategória:OSN
Kategória:Medzinárodné organizácie
Kategória:Stavby vo Viedni
Longonot

**Longonot** (alebo **Olonongot**) je názov stratovulkánu, nachádzajúceho sa asi 30&nbsp;km juhovýchodne od jazera Naivasha a 50&nbsp;km severozápadne od hlavného mesta Kene - Nairobi. 2&nbsp;776&nbsp;m vysoký vulkán je tvorený prevažne trachytický horninami a jeho vrchol je ukončený kalderou s rozmermi 8&nbsp;×&nbsp;12&nbsp;km. Mladšie lávové prúdy sa nachádzajú na juhozápadných svahoch a masajské podania hovoria o erupcii koncom 19. storočia.

Vrchol a jeho okolie sú súčasťou národného parku Mount Longonot National Park.

## Iné projekty
.

## Externé odkazy
* www.volcano.si.edu - stratovulkán Longonot na Global Volcanism Program 

Kategória:Sopky Kene
Kategória:Stratovulkány
Kategória:Dvojtisícovky v Keni
Suswa

**Suswa** je najjužnejšie umiestnený vulkán kenskej časti Východoafrického riftu. Nachádza sa asi 50&nbsp;km západne od Nairobi. Po vytvorení hlavnej vulkanickej stavby nasledovali početné erupcie pemzovo-lávových prúdov, ktoré vyformovali kalderu s rozmermi 8&nbsp;×&nbsp;12&nbsp;km. Následné postkalderové erupcie fonolitovo-trachytických láv dotvorili súčasný tvar sopky. Najmladšie erupcie pochádzajú z parazitických kráterov a podľa ich výzoru nie sú staršie ako pár stoviek rokov.

## Externé odkazy
* www.volcano.si.edu - štítová sopka Suswa na Global Volcanism Program 

Kategória:Sopky Kene
Kategória:Štítové vulkány
Kategória:Dvojtisícovky v Keni
Chyulu Hills

Vulkanické pole **Chyulu Hills** sa nachádza v južnej časti Kene, asi 150&nbsp;km východne od Východoafrického riftového systému. 100&nbsp;km dlhé pole je tvorené približne stovkou menších troskových kužeľov a k nim pridružených lávových prúdov. Počiatky vulkanickej aktivity poľa siahaju do stredného pleistocénu a posledné erupcie boli zaznamenané v 19. storočí (**Shaitani** a **Chainu**).

S klesajúcim vekom hornín poľa stúpa obsah SiO2 - staršie horniny majú nižší obsah oxidu kremičitého (foidické), kým mladšie (holocénne) vyšší (alkalické bazalty).

## Zoznam vulkanických foriem poľa Chyulu Hills
* **Troskové kužele**
** Ol Doinyo Aseba - 1 110 m
** Chaimu - 1 615 m
** Duani - 1 134 m
** Elmau - 1 311 m
** Ol Doinyo Engeloreti - 1 277 m
** Iithundu - 1 190 m
** Kakambui
** Kenze - 1 148 m
** Kwadisha - 1 192 m
** Ol Doinyo Lalasho
** Ol Doinyo Lambagai
** Ol Doinyo Lolrupande - 1 209 m
** Mabuani
** Mathaioni - 1 190 m
** Migululu - 1 471 m
** Mubonyakya - 1 161 m
** Mutonaju - 1 423 m
** Mwailo - 1 137 m
** Nemashi
** Ngalata - 1 090 m
** Ngazani
** Ol Doinyo Olgoreti
** Olgurtam
** Olmoti
** Olorerer - 1 172 m
** Oojini
** Osgot - 1 097 m
** Ol Doinyo Sambu - 1 341 m
** Shaitani - 1 667 m
** Tindima - 1 529 m
** Umani - 1 131 m

## Externé odkazy
* www.volcano.si.edu - vulkanické pole Chyulu Hills na Global Volcanism Program 

Kategória:Sopky Kene
Kategória:Troskové kužele
Kategória:Dvojtisícovky v Keni
Meru

**Meru** môže byť:
* stará číslovka, vyjadrujúca číslo 40, pozri meru (číslo)
*mesto v Keni, pozri Meru (Keňa)
* mesto v Malajzii, pozri Meru (Malajzia)
* správna jednotka v Keni, pozri Meru (okres)
* jazyková skupina v Afrike, pozri Meru (jazyk)
* sopka v Tanzánii, pozri Meru (sopka)
* vrch v hinduistickej a budhistickej mytológii, pozri Meru (mytológia)
* alternatívny názov vrchu Kailaš
* hlavná korálka v hinduistickej málá

## Pozri aj
* Meru National Park, národný park v Keni
* Meru Networks, firma
* Méru
Ol Doinyo Eburru

**Ol Doinyo Eburru** (niekedy aj krátko **Eburru**, alebo **Burru**) je komplexný vulkán, nachádzajúci sa severozápadne od jazera Naivasha v Keni. Hlavný vývoj komplexu prebiehal v pleistocéne, keď staršie, prevažne fonolitické a trachytické lávové prúdy prekryli obsidiánové ryolitové lávy. Jeho hlavná stavba je síce silne erodovaná, ale niektoré ryolitové dómy, prevažne na východnom svahu sú relatívne mladé (začiatok holocénu). Masív Eburru pretína severojužný zlomový systém, kde sa nachádzajú aktívne fumaroly.

## Externé odkazy
* www.volcano.si.edu - komplex Ol Doinyo Eburru na Global Volcanism Program 

Kategória:Sopky Kene
Kategória:Komplexné vulkány
Kategória:Dvojtisícovky v Keni
Štefan V. (Uhorsko)

**Štefan V.** (* 1239, Budín – † 6. august 1272, ostrov Csepel) bol slavónsky údelný vojvoda v rokoch 12451246, sedmohradský údelný vojvoda v rokoch 12571258 a 12601270, štajerský vojvoda v rokoch 12591260, mladší uhorský kráľ v rokoch 12621270 a uhorský kráľ v rokoch 12701272. Korunovaný bol prvýkrát v roku 1245 a druhýkrát v roku 1270. Bol posledným arpádovským panovníkom, ktorý niesol rodové meno Štefan.

## Rodina
* Rodičia:  uhorský kráľ Belo IV. a nikajská princezná Mária Laskarisová
* Manželka: Alžbeta Kumánska, princezná Kumánov, dcéra kumánskeho náčelníka Sejhana
* Deti: Katarína, Mária, Alžbeta, Anna, Ladislav IV., Ondrej

Štefan sa vzbúril proti svojmu otcovi a prinútil ho prepustiť mu pol kráľovstva. Nevraživosť medzi ním a jeho otcom vyústila do vojny v rokoch 12641265
 a bola taká veľká, že Belo IV. poprosil Přemysla Otakara II., aby po jeho smrti ochraňoval jeho prívržencov. Aj Belova najstaršia dcéra Anna utiekla s korunovačnými klenotmi do Prahy. Z tohto sporu vznikla medzi Přemyslom Otakarom II. a Štefanom vojna a Štefan bol porazený v bitke pri Rábe. Krátko po podpísaní mieru Štefan ako 31-ročný náhle zomrel. Po jeho smrti zasadol Ladislav IV. Kumánsky.

## V naračných prameňoch

## Poznámky


## Referencie

## Literatúra
* 

## Iné projekty

## Externé odkazy
* Štěpánova pečeť z roku 1269

Kategória:Narodenia v 1239
Kategória:Úmrtia v 1272
Kategória:Arpádovci
Kategória:Králi Uhorska
Kategória:Slavónsko
Kategória:Vládcovia Sedmohradska
Rungwe

**Rungwe** je názov neaktívneho stratovulkánu, týčiaceho sa nad mestečkom Tukuyu v južnej Tanzánii. Vrchol sopky je ukončený 4&nbsp;km širokou kalderou. Západné steny vulkánu sú pokryté zvyškami závalových kamenných lavín, pochádzajúcich z kolapsu vrcholového krátera.

V kaldere sa nachádzajú neerodované trachytové lávové prúdy a dómy, čo indikuje ich mladý vek. Ďalšie mladé, prevažne bazaltové produkty vulkanizmu sa nachádzajú na severozápadných svahoch vulkánu.

## Externé odkazy
* www.volcano.si.edu  - stratovulkán Rungwe na Global Volcanism Program 

Kategória:Sopky Tanzánie
Kategória:Stratovulkány
Kategória:Vyhasnuté sopky
Kategória:Dvojtisícovky v Tanzánii
Meru (sopka)

**Meru** (niekedy nazývaná aj **Ol Doinyo Orok** - *čierny vrch*) je v súčasnosti neaktívna sopka, nachádzajúca sa asi 70&nbsp;km západne od Kilimandžára v Tanzánii. Sopka je súčasťou národného parku Arusha National Park. S výškou 4&nbsp;565&nbsp;m je to zároveň štvrtá najvyššia hora Afriky. Vrchol stratovulkánu je tvorený 5&nbsp;km širokou kalderou, ktorá sa vytvorila približne pred 7&nbsp;800&nbsp;rokmi pri kolapse vrcholu sopky. Kamenné lavíny a laháry uvoľnené pri tomto procese dosiahli až západné svahy masívu Kilimandžára. Začiatkom 20. storočia boli zaznamenané menšie erupcie z parazitických kráterov na oboch svahoch sopky.

Podobná katastrofická erupcia, pri ktorej došlo k deštrukcii vrcholu a stien vulkánu, sa odohrala v nedávnej minulosti v Spojených štátoch - erupcia sopky Saint Helens z 18. mája 1980.

## Iné projekty
.

## Externé odkazy
* www.volcano.si.edu - stratovulkán Meru na Global Volcanism Program 

Kategória:Sopky Tanzánie
Kategória:Stratovulkány
Kategória:Štvortisícovky v Tanzánii
Larry Mullen, Jr.

**Larry Mullen Jr.**, celým menom **Lawrence Joseph Mullen, Jr.** (* 31. október 1961, Artane, Dublin) je írsky bubeník, zakladateľ kapely U2.

## Referencie

## Iné projekty

Kategória:Írski rockoví bubeníci
Kategória:Členovia skupiny U2
Kategória:Osobnosti z Dublinu
Get Together

***Get Together*** je dance pieseň, ktorú naspievala speváčka Madonna. Text, hudbu a produkciu tvorili Madonna, Stuart Price, Anders Bagge a Peer Astrom.

Pieseň vyšla koncom roka 2005 na jej albume *[[Confessions on a Dance Floor]]*. Singel „Get Together“ bol tretím v poradí z tohto albumu. Vyšiel v júni 2006. 

Kategória:Piesne z 2005
Kategória:Piesne Madonny
Kategória:Single z 2006
Kategória:Single Madonny
Music (pieseň Madonny)

***Music*** je popovo-tanečná pieseň, ktorú naspievala speváčka Madonna. Text,hudbu a produkciu tvorili Madonna a Mirwais Ahmadzai.

Pieseň vyšla na albume *[[Music (album Madonny)|Music]]* v roku 2000. Singel k piesni vyšiel v auguste 2000. Predalo sa 3&nbsp;500&nbsp;000 kusov. Umiestnil sa na prvých priečkach v takmer všetkých svetových hitparádach. 

Kategória:Piesne z 2000
Kategória:Piesne Madonny
Kategória:Single z 2000
Kategória:Single Madonny
Pravák

**Pravák** je človek, ktorý pri vykonávaní rôznych činností používa najmä pravú ruku.
Praváci tvoria až 90% svetovej populácie. Z pohľadu ľaváka majú obrátené mozgové hemisféry. Pravorukosť sa z latinčiny nazýva *dextralita* a ľavorukosť *sinistralita*.

## Pozri aj
* Ľavák

Kategória:Fyziológia
Čierna skrinka

**Čierna skrinka** môže byť:
*hovorovo: zariadenie, systém a podobne, pri ktorom sú (bežne) známe len vstupy a výstupy a nie jeho vnútorná štruktúra, fungovanie a podobne, pozri čierna skrinka (všeobecný pojem)
*vo filozofii, psychológii a biológii: všetky psychické a kognitívne procesy v mozgu, ktoré sa (ešte) nedajú objektívne merať, opísať a reprodukovať prírodovednými metódami, pozri čierna skrinka (mozog)
*prístroj zo 60. a 70. rokov postavený za účelom phreakingu, pozri čierna skrinka (phreaking)
*v doprave: hovorové označenie pre:
**zapisovač letových údajov 
**event data recorder
**zapisovač údajov o plavbe (Voyage Data Recorder)

## Pozri aj
*Black box
*teória čiernej skrinky
*Darwinova čierna skrinka (dielo Michaela J. Beheho)
*Malá čierna skrinka (filmová komédia USA)
*čierna komora
*čierne teleso
Filip IV.

**Filip IV.** môže byť:
* kráľ:
** Filip IV. (Francúzsko)
** Filip IV. (Macedónia) (†297 pred Kr.) 
** Filip I. (Kastília) = Filip IV., vojvoda burgundský
** Filip IV. (Španielsko) = Filip III. (Portugalsko) = Filip III. (Aragónsko)
** Filip V. (Španielsko) = Filip IV. (Aragónsko)
* iné:
** Filip IV., gróf z Hanau-Lichtenbergu (1514-1590)
** Filip IV. (Sark), šľachtic, (1663-1693)

Kategória:Rozlišovacie stránky – Panovník
Mai Jamaneová

**Mai Jamaneová**  (po japonsky 山根麻衣, 山根麻以 / *Jamane Mai*, po anglicky tiež *Mai Yamane*, * 9. október 1958, Izumo (出雲市), Japonsko) je japonská džezová a  bluesová speváčka, ktorá vytvorila spolu s Joko Kannoovou soundtrack k anime *[[Cowboy Bebop]]*.

Pôsobí od roku 1980. Začínala v japonskej súťaži pre mladých spevákov a šesť mesiacov po nej vydala prvý album. Istý čas účinkovala v japonskej popovej kapele *Fence of Defense*. Hosťovala na mnohých albumoch rôznych umelcov. V roku 1993 vydala s Kubotom Haruom spoločný album s názvom *Yamane Mai & Kubota Haruo Unit*. Do roku 1995, kedy vznikla formácia *New Archaic Smile*, vydala albumy ako *The Day Before Yesterday* (1984), *Flying Elephants* (1985), *Embassy* (1986), *Woman Tone* (1988) a *1958* (1989). 20. 6. 2007 vystúpila Mai Jamaneová v Soule, Kórea, ako členka tímu Joko Kannoovej. Bol to jej prvý zahraničný koncert po piatich rokoch od jej posledného vystúpenia v Paríži (2002). 

## New Archaic Smile

Kapela *New Archaic Smile* je japonská hudobná skupina, kde pôsobí Mai Jamaneová ako vokalistka. Filozofiou tejto skupiny je priniesť trocha úsmevu do sveta 21. storočia. Okrem Mai tu účinkujú aj ďalší dvaja členovia rodiny Jamaneovcov, Maiina sestra Eiko Jamaneová a brat Satoru Jamane. Zvyšok kapely tvoria bratia Satoši a Acuši Sanovci. V roku 1997 vznikol projekt *Fucuu no Uta* v spolupráci s Džun Čikumaovou (po japonsky 竹間淳 / Čikuma Džun). Po ňom vznikli ešte ďalšie tri projekty: *Kin no himo* (2001), *Jasašii kimoči* (2003) a *Jakitori no uta* (2004).

## Vokály (anime)
Cowboy Bebop OST:
* Want It All Back
* Pushing The Sky
* The Singing Sea
* Rain (Demo verzia)
* Don't Bother None
* See You Space Cowboy
* Blue Záverečná pieseň poslednej epizódy
* Mushroom Hunting LIVE verzia
* Gotta Knock a Little Harder
* The Real Folk Blues Záverečná pieseň

Black Jack OST:
* Invisible Love

Mirage of Blaze OST:
* Vision of Flames
* Tears of Indigo so Suzi Kim
* Blaze 2002

Macross Plus OST:
* After in the dark - Torch song s Gabrielou Robin

Vision of Escaflowne OST:
* If You

Elegant World OST:
* Look It Up
* Bad Boyz
* Time Doing Time

Mai Jamaneová vystupovala v roku 2002 v Paríži a tiež na NGO Global Village počas Expo 2005 v Aiči, Japonsko.

## Externé odkazy
* Oficiálna webstránka Mai Jamaneovej  
* Interview s Mai Jamaneovou 

Kategória:Japonské bluesové speváčky
Kategória:Japonské džezové speváčky
Kategória:Japonské popové speváčky
Klub Melenčiarov

**Klub Melenčiarov** je občianske združenie, ktorého cieľom je zoskupovať záujemcov o históriu Dubnice, mestskej časti Bojníc, podporovať a rozvíjať poznanie jej histórie. 

## Externé odkazy
* 
*oficiálna stránka klubu

Kategória:Občianske združenia na Slovensku
Kategória:Bojnice
Defenestrácia

[thumb|[Pražská defenestrácia (1618)|Druhá pražská defenestrácia]]
[vpravo|thumb|250px|Defenestrácia počas [Bartolomejská noc|Bartolomejskej noci vo Francúzsku (Giorgio Vasari)]]
**Defenestrácia** je násilné vyhodenie z okna. 

V stredoveku a v ranom novoveku neboli defenestrácie zriedkavým javom. Predstavovali druh násilia na pomedzí lynču (často im prechádzal formálne vynesený „rozsudok“ nad obeťami), Božieho súdu a spoločne podniknutej vraždy.

Najznámejšie defenestrácie sa odohrali v rokoch 1419 a 1618 v Prahe, pozri Pražská defenestrácia.

## Ďalšie defenestrácie v dejinách
* V Biblii sa nachádza správa o defenestrácii kráľovnej Jezabel (2 Kráľ 9, 30-33), manželky kráľa Achaba, počas štátneho prevratu vedeného Jehuom.
* Podľa niektorých kroník (napr. Análov Westhideského opátstva) vyhodil kráľ Ján Bezzemok svojho synovca, Artúra I. Bretónskeho, roku 1203 z okna zámku vo francúzskom Rouene.
*V roku 1383 obyvatelia Lisabonu defenestrovali biskupa Doma Martinha, pretože ho podozrievali zo spolupráce s Kastílčanmi, ktorí práve okupovali mesto.
* 26. apríla 1478 bol defenestrovaný Jacopo de' Pazzi, ktorý sa neúspešne pokúsil zavraždiť florentského vládcu Lorenza de' Medici (tzv. Pazziovské sprisahanie).
* V roku 1572 bol zavraždený priateľ francúzskeho kráľa Karola IX., vodca hugenotov Gaspard de Coligny. Vojaci ho napadli v jeho dome, pobodali a vyhodili z okna. Počas Bartolomejskej noci potom zahynuli tisícky protestantov.
* Ráno 1. decembra 1640 začala revolúcia, ktorej cieľom bolo obnovenie úplnej nezávislosti Portugalska, ktoré bolo v tom čase súčasťou španielsko-portugalskej únie. Skupina šľachticov objavila predsedu vlády Miguela de Vasconcelos, ako sa skrýva v skrini, zabili ho a jeho telo vyhodili von oknom.
*3. marca 1848 počas vlny revolúcií vo Francúzsku a Nemecku vyskočili v Kolíne z okna dvaja radní, aby sa zachránili pred rozvášneným davom, ktorý vtrhol do radnice. Jeden z nich si pritom zlomil nohu. Udalosť sa označuje ako *Kolínska defenestrácia*.

Kategória:Násilie
Kategória:Spôsoby popravy
Nils Åberg

**Nils Åberg** (* 24. júl 1888, Norrköping, Švédsko – † 28. február 1957, Uppsala) bol švédsky archeológ. Venoval sa obdobiu od neolitu až po stredovek. Zástanca severskej typologicko-chronologickej metódy.

## Dielo (výber)
* *Zur Entstehung der Keramik vom Schönfelder Typus*. Gebauer-Schwetschke, Halle/Saale (1916).
* *Das nordische Kulturgebiet in Mitteleuropa während der jüngeren Steinzeit*. Uppsala (1918).
* *Die Typologie der nordischen Streitäxte*. Curt Kabitzsch Verlag, Würzburg (1918). (spoluautor)
* *Bronzezeitliche und früheisenzeitliche Chronologie I-V.* (1930-1939).

## Zdroje
* 
*

Kategória:Švédski archeológovia
Bioflavonoid

**Bioflavonoid** (staršie sa - najmä komplex bioflavonoidov - označoval ako **vitamín P, permeabilný faktor/permeabilný vitamín**) je každý flavonoid s biologickým účinkom.

Bioflavonoidy sú látky patriace medzi rastlinné sekundárne metabolity. Sú známe pre svoje antioxidačné účinky. Obvykle majú kladný vplyv na ľudský organizmus, zvlášť na cievy. 

Významné flavonoidy:
* kvercetín - tvorí štruktúrnu kostru pre mnoho iných flavonoidov, vrátane rutínu, hesperidínu, naringínu a tangeritínu
* proantocyanydíny
* epikatechín

V súvislosti s pôsobením na ľudské zdravie sa flavonoidy často spomínajú pri víne, kde je ich dosť veľa. Preto sa víno považuje za výborné pre ľudí so srdcovo-cievnymi ťažkosťami. Flavonoidy regenerujú a spevňujú cievy. 

Príkladom môže byť látka rutín, známa z prípravku askorutín, bežne podávaného v nemocniciach. Tento liek možno kúpiť bez predpisu v lekárňach. Existuje aj veľké množstvo ďalších liekov tohto typu. V závislosti od miery cievnych ťažkostí môžu napr. človeka s kŕčovými cievami už po 2 dňoch prestať bolieť nohy. Rutín nájdeme aj v čučoriedkach.

Ďalším flavonoidom je napr. citrín obsiahnutý v blankách dužniny citrusových plodov a v horkej bielej šupke pod kôrou plodu.

Veľké množstvo flavonoidov je aj v plodoch rastliny arónia. Usušené plody môžeme zakúpiť v lekárni a pripravovať si z nich čaj.

Kategória:Flavonoidy
Ústredný orgán štátnej správy

**Ústredný orgán štátnej správy** (skr. ÚOŠS) je orgán ústrednej štátnej správy, teda hlavná podskupina orgánov štátnej správy s celoštátnou pôsobnosťou.

## Slovensko
Ústredné orgány štátnej správy Slovenskej republiky sú vymenované v zákone č. 575/2001 Z. z. o organizácii činnosti vlády a organizácii ústrednej štátnej správy. Sú to ministerstvá a tzv. ostatné ústredné orgány štátnej správy, v teórii aj vláda. Podobná je právna situácia v Česku. Pojem sa prvýkrát vyskytol v česko-slovenskom zákone z roku 1953, bežnejšie sa používal od 60. rokov.

### Ministerstvá
Zoznam ministerstiev pozri v článku Zoznam ministerstiev na Slovensku.

### Ostatné ústredné orgány štátnej správy
Ostatné ústredné orgány štátnej správy na Slovensku sú:
* Úrad vlády Slovenskej republiky
* Protimonopolný úrad Slovenskej republiky
* Štatistický úrad Slovenskej republiky
* Úrad geodézie, kartografie a katastra Slovenskej republiky
* Úrad jadrového dozoru Slovenskej republiky
* Úrad pre normalizáciu, metrológiu a skúšobníctvo Slovenskej republiky
* Úrad pre verejné obstarávanie
* Úrad priemyselného vlastníctva Slovenskej republiky
* Správa štátnych hmotných rezerv Slovenskej republiky
* Národný bezpečnostný úrad
* Úrad pre územné plánovanie a výstavbu Slovenskej republiky
* Úrad podpredsedu vlády Slovenskej republiky pre Plán obnovy a znalostnú ekonomiku
* Úrad pre reguláciu sieťových odvetví (ústredným orgánom štátnej správy je až od roku 2024)
* Slovenská informačná služba (ústredným orgánom štátnej správy je až od roku 2024)

### Zrušené ústredné orgány štátnej správy
* Úrad pre stratégiu rozvoja spoločnosti, vedy a techniky Slovenskej republiky (1995 – 1999)
* Úrad pre štátnu službu (2002 – 2006)

## Referencie

## Literatúra
* 

## Externé odkazy
* Historický prehľad ústavného postavenia ústredných orgánov štátnej správy



Kategória:Štátna správa na Slovensku
Nike (bohyňa)

[right|thumb|Socha Niké z Artemidinho chrámu v [Epidauros|Epidaure]]
**Nike**  (iné názvy: **Niké, Níké, Nika, Níka**; gr. Νίκη – Niké/iný prepis Níké – doslova "víťazstvo"; lat. Victoria) bola v gréckej mytológii bohyňa víťazstva.

Bola dcérou Áresa (boj) a Styx (nenávisť), sestrou Kratosa (sila), Bié (moc) a Zela (rivalita). Nike a jej súrodenci slúžili Diovi. Podľa legendy ju Styx doniesla ku Diovi, keď zháňal spojencov na blížiacu sa Vojnu Titanov. Nike predpovedala postavenie jeho osobného vozataja (tento motív bol často zobrazovaný v starovekom umení).

## Rodostrom

## Pozri aj
* Zoznam postáv gréckej mytológie

## Referencie

## Iné projekty
.

Kategória:Grécke bohyne
Buriština

**Buriština** (iné názvy: **burušaski**, **burušaskí**, **kandžutčina**, **chadžuná**, **veršický jazyk**) je izolovaný jazyk na severe Kašmíru (India). Je to jazyk Burišov.

Hovorí ním asi 100 000 (iné zdroje 50 000) osôb v krajoch Hunza (Kandžut), Nágar a Jasin na úpätí Karakorumu. Jazyk existuje len v ústnej podobe.

Príbuzenské vzťahy sú nejasné, najpravdepodobnejšia je príbuznosť s kaukazskými jazykmi.

Kategória:Izolované a neklasifikované jazyky
Film

**Film** môže byť:
* filmový pás určený na fotografické snímanie skutočnosti, pozri filmový pás, fotografický film a kinematografický film
* filmový pás, na ktorom sú zaznačené svetelné a pri zvukových filmoch aj zvukové stopy skutočnosti v jej pohybe, tzn. použitý kinematografický film, pozri pod kinematografický film
* obraz „oživený“ na projekčnej ploche ako výsledok premietania, pozri pod premietanie (film)
* jedno konkrétne, významovo uzavreté a celistvé filmové dielo, pozri filmové dielo
* skupina filmových diel riadiacich sa určitým vzťahom ku skutočnosti alebo určitých postupov pri jej stvárnení (napr. dokumentárny film, animovaný film), pozri rod filmu, druh filmu a filmový žáner
* súhrn filmových diel určitej národnej produkcie (napr. český film, francúzsky film), pozri kategóriu filmy podľa štátu
* súhrn všetkých zložiek filmového diania a jeho organizácie (spravidla v rámci jedného štátu, napr. francúzska kinematografia), synonymum: kinematografia, pozri kinematografia
* inštitucionálne pomenovanie súboru zložiek kinematografického diania (napr. Ústredie slovenského filmu), pozri napr. Ústredie slovenského filmu
* druh umenia založený na filmovej tvorbe, synonymum: filmové umenie, pozri filmové umenie
* tenký povlak, špecificky najmä:
** v technike: jemný priehľadný povlak, ktorý vznikne po nanesení kvapalnej látky na podklad a po nanesení ostane kvapalný (olejový film) alebo sa stane tuhým (náterový film), pozri olejový film a náterový film
** v medicíne:
*** umelo vytvorený povlak, ktorý chráni napr. povrch rany
*** povlak na nedostatočne čistených zuboch, pozri film (stomatológia)

## Referencie

## Iné projekty
Baskičtina

thumb|Baskicko v Španielsku a Francúzsku
thumb|Baskické dialekty
**Baskičtina** () je izolovaný jazyk (patrí neformálne medzi tzv. mediteránne jazyky). Je to jazyk Baskov.

Používa sa v Baskicku (Španielsko, Francúzsko) pri Biskajskom zálive. V španielskom Baskicku má spoločne so španielčinou štatút úradného jazyka. Pôvod baskičtiny je neznámy, existujú len niektoré hypotézy o kontakte s kaukazskými jazykmi či inými nezaradenými európskymi jazykmi. Hovorí ním približne milión ľudí.

Baskičtina je známa tým, že ide o jazyk pre cudzincov v dôsledku svojej zložitosti veľmi ťažko naučiteľný, podľa Wilhelma von Humboldta existuje až 216 baskických časovaní a podľa jazykovedca Schuchardta má jazyk až 50 000 slovesných tvarov.

## Referencie


## Iné projekty

Kategória:Izolované a neklasifikované jazyky
Kategória:Baskicko
Cyperská libra

**Cyperská libra** bola mena Cypru, ktorá platila do roku 2008, kedy bola nahradená eurom.

Mince cyperskej libry mali hodnoty 1, 2, 5, 10, 20, 50 centov.

Bankovky cyperskej libry mali hodnoty 1, 5, 10, 20 liber

Kategória:Ekonomika na Cypre
Kategória:Meny v Európe
Kategória:Meny nahradené eurom
Vlastné meno

**Vlastné meno** alebo **proprium** je meno vzťahujúce sa iba na určitú, jedinečnú osobu/vec. Je opakom všeobecného mena.

Môže to byť vlastné podstatné meno, vlastné prídavné meno, vlastné zámeno alebo vlastná číslovka. Príklady: Biely tesák, Bystrica, (pani) Červená, (pán) Nikto, (film) Sedem, Biely dom.

## Referencie


Kategória:Gramatika
Americký kokeršpaniel

**Americký kokeršpaniel** je psie plemeno. Tento mocný, atletický pes si vyžaduje veľa cvičenia, ako aj pravidelné ošetrovanie.

## História
Anglický kokeršpaniel sa dostal do Ameriky v 80. rokoch 19. storočia. Čoskoro z neho vyšľachtili celkom nové plemeno, ktoré vyhovovalo nárokom amerických športových poľovníkov. Už v 30. rokoch 20. storočia sa oba typy kokeršpanielov od seba výrazne odlišovali a v 40. rokoch ich vyhlásili za dve odlišné plemená. Americký kokeršpaniel sa dnes považuje za viac výstavného a viac spoločenského psa ako kokeršpaniel anglický. Chov ammerického kokeršpaniela zaznamenal rozvoj najmä v 60. rokoch 20. storočia a ani dnes nepatrí k málo rozšíreným plemenám. 

## Povaha

Americký kokeršpaniel sa svojou odvahou, vitalitou a pracovitosťou  uplatňuje ako poľovný pes, aj ako rodinný miláčik.

Kategória:Sliediče
Kategória:Plemená psov z USA
Injekcia

**Injekcia** môže byť:
*v lekárstve a farmakológii:
**vstreknutie tekutých látok do tela na liečebné alebo diagnostické účely (v histologickej technike aj na znázornenie množstva a priebehu ciev v orgáne) pozri injekcia (medicína)
**sterilné prípravky (zvyčajne v ampulkách) vstrekované do tela injekčnou ihlou
**prekrvenie tkaniva pri zápale (napr. očných ciev v časti oka), pozri injekcia (zápal)
*v stavebníctve: skrátene cementová injekcia (spevnenie pôdy (muriva, základov) vstrekovaním riedkeho cementového betónu)
*v poľnohospodárstve: vháňanie hnojivého roztoku ku koreňom ovocných stromov a trvalých kultúr injektorom, pozri injekcia (hnojivo)
*v matematike: prosté zobrazenie
Energeticky pasívny dom

right|thumb|Schéma pasívneho domu

**Energeticky pasívny dom** alebo **pasívny dom** je dom, ktorý je energeticky úspornejší ako  nízkoenergetický dom. V zime aj v lete poskytuje vysokú kvalitu vnútorného prostredia a súčasne umožňuje výrazne znížiť spotrebu energie na vykurovanie a prevádzku vôbec. Nepotrebuje konvenčné vykurovanie či klimatizáciu a svojou úspornosťou šetrí aj prírodné zdroje.

Je to stavba (dom) s ročnou (s)potrebou tepla na kúrenie desaťkrát menšou než majú bežné stavby, teda do 15 kWh na m² úžitkovej plochy (za rok) počítanej podľa metodiky PHPP. Zároveň spĺňa niekoľko ďalších kritérií (tesnosť n50−1 a potreba primárnej energie 2]], zároveň zvyšuje komfort bývania, zabezpečuje letnú tepelnú pohodu bez potreby klimatizácie a na vykurovanie nepotrebuje konvenčný vykurovací systém – využíva solárne aj vnútorné tepelné zisky, zvyšok tepla môžeme priviesť vetraním.

## Zdroj
 

Kategória:Domy
Kategória:Ekológia v architektúre
Kategória:Nízkoenergetické stavby
Proces (román)

***Proces*** () je román Franza Kafku, ktorý vznikol v rokoch 1914 a 1915. Franz Kafka má vo svojich dielach naturalizmus, prevláda tam i existencializmus. Slovo Proces má v Kafkovom svete trochu iný obraz ako v normálnom. Hlavnou postavou je pán K.

## Charakteristika pána K.
Je to akoby samotný autor. Absolútne znechutený spoločnosťou. Úprimný a čestný chodí do práce. Má jednotvárny život. Z domu do práce a z práce domov. Sem tam sa ide nejako zabaviť. Jeho život sa zmení na  jeho 30. narodeniny. Nikto by nechcel taký darček, aký dostane Jozef K. Jozef však nemá minulosť. Nevieme o ňom, z akej vrstvy pochádza. Nevieme o jeho rodičoch.

## Dej

Na tridsiate narodeniny zaklope niekto na dvere. Pán K. dostane návštevu, o akej sa mu ani nesnívalo. Do jeho izby vstúpi niekoľko pánov. Oznámia mu, že je zatknutý. Pán K. je z toho znechutený. Dôvod zatknutia sa nedozvie, nevie čo spáchal a aké obvinenie voči nemu súd vzniesol. Vyšetrujú ho na slobode a súdny proces sa koná na tajomných miestach ( povaly starých činžiakov ). Celý čas blúdi ako mátoha. Nevie sa zmieriť so skutočnosťou. Jozef K. si nepripúšťa, že je voči nemu vedený proces, keďže si je istý svojou nevinou. Neskôr sa snaží preniknúť do systému súdu, ktorý ho vyčerpáva a ohrozuje jeho postavenie v banke. Nedarí sa mu nadviazať kontakt s ľuďmi. Pomaly sa cíti vinný už len tým, že existuje. Kniha sa končí 31. narodeninami Jozefa K.. Dvaja muži ho odvedú do kameňolomu a popravia bez toho, aby mu oznámili rozsudok.

Kategória:Romány Franza Kafku
Kategória:Knihy z 1925
Kategória:Sfilmované romány
Vznik života

**Vznik života** môže byť:
*prvotný vznik živej hmoty; o ňom existuje viacero teórií:
**abiogenéza:
***súčasná prírodovedecká (pôvodne Oparinova) teória, že život vznikol postupným vývojom z neživej hmoty priamo na Zemi (na konkrétny proces existuje viacero teórií), pozri evolučná abiogenéza (autochtónna abiogenéza)
***teória, že živá hmota vznikla samovoľne z neživej hmoty, pozri teória samoplodenia,  najmä naivná abiogenéza
**teória E. Haeckela o samoplodení z mŕtvej organickej hmoty, pozri plazmogónia
**teória o večnosti života, pozri eternizmus
**teória, že zárodky života putujú vesmírom vo forme akejsi infekcie, ktorá napáda jednotlivé kozmické telesá a vo vhodných podmienkach sa vyvíja na vysokú úroveň, pozri panspermia (panspermická teória)
**teória, že život na Zemi vznikol zásahom mimozemskej civilizácie, pozri pod paleoastronautika
**v náboženstve:
***všeobecne: teória o vzniku života zásahom nadprirodzenej sily alebo bytosti, pozri kreacionizmus a stvorenie
***konkrétne: pozri články o jednotlivých náboženstvách a Vznik života podľa náboženstiev
*začiatok ontogenézy

## Pozri aj
*život
*abiogenéza
*biogenéza
*evolúcia
Michail Alexandrovič Šolochov

**Michail Alexandrovič Šolochov** (; * 24. máj 1905, Vjošenskaja, Rusko - † 21. február 1984, Vjošenskaja) bol sovietsky spisovateľ. Jeho tvorba odhaľuje závislosť človeka stredných vrstiev od sociálno-historických podmienok.

## Život
Michail Šolochov sa narodil v dedine Kružilino na Done v roľníckej rodine. Svoje štúdium na gymnáziu nedokončil a zapojil sa do občianskej vojny. V roku 1923 začal vydávať v časopisoch a novinách svoje články, ktoré v roku 1926 vyšli ako zborníky Donské poviedky a Azúrová step. V roku 1925 začal písať štvordielnu románovú epopeju Tichý don. Vychádzala knižne v 4 dieloch medzi rokmi 1928 – 1940. Za toto dielo získal prestížne ocenenie Štátna cena ZSSR (1941). V roku 1939 bol zvolený za člena Akadémie vied ZSSR.

Počas druhej svetovej vojny pôsobil ako korešpondent *[[Pravda (ZSSR)|Pravdy]]*.

V roku 1965 získal Nobelovu cenu za literatúru. V roku 1967 ocenený titulom Hrdina socialistickej práce.

## Bibliografia
* *Donské poviedky* – zborník poviedok (1926)
* *Azurová step* – zborník poviedok (1926)
* *Tichý Don* – 4-dielna románová epopeja, v ktorej stvárnil život donských kozákov v rokoch 1912 – 1922. Hlavného hrdinu Grigorija otec ožení s bohatou dcérou sedliaka aj keď ju nemiluje. Grigorij bojuje v občianskej vojne ako červenoarmejec, nesúhlasil s ich ideami, a tak prešiel k bielogvardejcom. Od nich tiež odišiel, nájde si pravú lásku, vydatú Aksiniu, ktorú zastrelia banditi. Nakoniec sa vracia domov k synovi. Autor sa tu predstavil ako dokonalý znalec života donských kozákov. V roku 1965 za tento román dostal Nobelovu cenu
* *Rozoraná celina* –	2-dielny román
* *Osud človeka* – novela (1956 – 57)

## Referencie

## Iné projekty
 

## Externé odkazy
* Životopis na nobelprize.org (anglicky)

Kategória:Sovietski spisovatelia
Kategória:Nositelia Nobelovej ceny za literatúru
Kategória:Ruskí spisovatelia
Leonid Nikolajevič Andrejev

**Leonid Nikolajevič Andrejev**,  (* 21. august 1871, Oriol, Rusko – † 12. september 1919, Kuokkala, Fínsko, od r.1948  Repino, Rusko)  je jedným z najvýraznejších zjavov ruskej literatúry začiatku 20. storočia.

Na Moskovskej univerzite vyštudoval právo, no ako advokátsky koncipient pôsobil len krátkodobo. Jeho prvá kniha poviedok vyšla v roku 1901. V roku 1907 sa usadil vo fínskej dedinke Vammelsuu, 60km od Petrohradu. Tu podľa vlastného projektu postavil štrnásťmetrovú vežu, v ktorej sa konali literárne večierky.

Jeho tvorba bola blízka expresionizmu. Zaujímala ho psychika človeka, čo zobrazil v poviedkach a drámach.

## Dielo
* *Balada o siedmich obesených*
* *Ten, kto dostáva zauchá*
* *Katarína*
* Tak bolo
* Múr
* Prízraky
* V hmle
* Priepasť
* Kresťania
* Lazár
* Život Vasilija Fivejského

## Iné projekty
 

Kategória:Ruskí spisovatelia
Kategória:Osobnosti z Oriola
Tri klenoty

**Tri klenoty** (sanskr. *triratna*, tib. *künsun*) sú tri základné kamene budhistického učenia, v ktorých budhista prijíma útočisko:
* *[[budha (prebudená osoba)|buddha]]* – v tomto prípade stav plne rozvinutého potenciálu mysle (nie historický Gautama Budha), ktorý sa označuje aj pojmom osvietenie, plné prebudenie alebo *veľká [[nirvána]]* (parinirvána)
* *[[dharma]]* – súbor budhistických učení, ktoré predstavujú cestu do tohto stavu
* *[[sangha]]* – budhistické spoločenstvo

## Tri klenoty vo vadžrajánovom budhizme
Súčasťou budhistického útočiska na diamantovej ceste sú aj *tri korene*, ktorými sú láma (tib., učiteľ), *jidamy* a ochrancovia. Sú zdrojom požehnania, metód a ochrany.

Kategória:Budhizmus
Kategória:Tibetský budhizmus
Henri Barbusse

**Henri Barbusse** (* 17. máj 1873 Asnières-sur-Seine, Francúzsko – † 30. august 1935 Moskva, ZSSR) bol francúzsky básnik, prozaik a publicista. Do povedomia verejnosti sa dostal protivojnovými akciami.

## Život
Bol synom žurnalistu. Študoval filozofiu a literatúru. Bol prozaikom, publicistom a priekopníkom vojnového románu. Do jeho života prevratne zasiahla 1. svetová vojna, do ktorej sa prihlásil ako dobrovoľník. 

Do literatúry vstúpil zbierkou symbolistických básní *Plačky* (1895), ale neskôr prešiel k naturalizmu (román *Peklo*, 1918). Vyvrcholením jeho tvorby je protivojnový román *Oheň* (vychádzal časopisecky od roku 1916), ktorý nemá fabulu ani hlavného hrdinu. Je to denník bojového družstva s naturalistickými scénami z bojísk prvej svetovej vojny. Je zaujímavý svojou bezprostrednosťou a drastickými kontrastmi.

Po vojne sa do povedomia dostal svojimi protivojnovými akciami. Založil tiež intelektuálnu organizáciu a časopis Clarté (jasno). Zomrel v Moskve roku 1935.

## Bibliografia
* *Plačky* – zbierka symbolistických básní
* *Peklo* – naturalistický román
* *Oheň* – protivojnový román, ktorý nemá fabulu ani hlavného hrdinu. Je to denník bojového družstva s naturalistickými scénami z bojísk 1. svetovej vojny. Je zaujímavý svojou bezprostrednosťou a dramatickými kontrastmi. 
V tomto diele sa Barbussovi presvedčivo podarilo vykresliť atmosféru zákopovej vojny a predstaviť reakcie ľudí tvárou v tvár smrti. Veľkú pozornosť venoval všedným dňom vojny, náladám i rozhovorom medzi vojakmi. Vojaci prežívajú pocity sklamania a rozhorčenia pri stretnutí s naivnými obdivovateľmi vojny. Vrcholom románu sú drsné bojové scény, obrazy ľudského utrpenia a smrť z fyzického vyčerpania a duševného rozkladu. Z nich sa rodí túžba vojakov odstrániť vojny, odsúdiť tých, ktorí ich vyvolávajú. Postupne vojaci strácajú ilúzie o spravodlivej vojne Francúzska. Ideové vyvrcholenie románu je zároveň vyznaním autora, ktorý sa v mene spolubojovníkov rozhodne organizovať medzinárodnú solidaritu proti vojne.Toto dielo vzniklo na základe listov, ktoré posielal žene z frontu. Kompozícia diela pozostáva z postupne spájaných príbehov, ktoré sa odohrávajú v zákopoch, na bojisku, ale aj počas dovolenky v zázemí. Dôležitú úlohu pri dynamizácii deja v Barbussovom románe Oheň plnia dialógy. Autor použil jednoduchý kompozičný postup reťazenia zážitkov a drobných príbehov. Postupnou gradáciou deja a myšlienky dospel k účinnej záverečnej pointe. V jazykových prostriedkoch aj v celkovom ladení rozprávania bol úsporný, so sklonom k expresivite výrazu.

## Iné projekty

Kategória:Francúzski spisovatelia
Kategória:Osobnosti pochované na Père-Lachaise
Kategória:Laureáti Goncourtovej ceny
Karma Kagjü

**Karma Kagjü** je jednou zo štyroch hlavných vetiev školy Kagjü, jednej z najdôležitejších škôl tibetského budhizmu. Jej duchovný vodca sa nazýva Gjalwa Karmapa. Je považovaný za reinkarnáciu predošlého lámu. 

Školu Karma Kagjü založil Düsum Khjenpa (*1110 – † 1193), žiak Gampopu, ktorý sa stal prvým Gjalwa Karmapom. Druhý Karmapa, Karma Pakši (* 1206 – † 1283), bol ako prvý v Tibete vyhlásený za reinkarnujúceho sa lámu (tulku). 

Šestnástym Karmapom bol Rangdžung Rigpe Dordže. Po jeho smrti v roku 1981 vznikol spor ohľadom toho, či je ďalšou reinkarnáciou Ogyen Trinley Dordže alebo Trinle Thajä Dordže. Prvého podporuje čínska vláda aj 14. Dalajláma, druhého 14. Šamarpa a napr. láma Ole Nydahl. Spor zatiaľ nebol vyriešený.

## Externé odkazy
* Karma Kagjü
* línia Karma Kagjü 
* Karma Kagyu

Kategória:Budhizmus
Kategória:Tibetský budhizmus
Mediteránne jazyky

**Mediteránne jazyky** alebo **stredozemské jazyky** je tradičný kolektívny názov pre neznáme neindoeurópske jazyky raného Stredomoria. Z vývojového hľadiska sú to teda všetko izolované jazyky.

Sú to tieto jazyky:
*východomediteránna podskupina, napr:
**minojčina
**eteokrétčina
**pelasgičtina
**cypersko-minojský jazyk
**eteocyperské jazyky
*apeninská podskupina, napr.:
**tyrrhenské jazyky (= egejské jazyky) - niekedy sa sem zaraďuje aj východomediteránna podskupina: 
***etruština – ojedinele považovaný za súčasť eurázijských jazykov
***rhaetčina (rétčina)
***lemnoský jazyk 
**ligúrčina 
*pyrenejská podskupina, napr.:
**baskičtina
**iberčina
**južnoluzitánske nápisy v Portugalsku
**tarteština (tartesský jazyk)

Kategória:Jazyky
Dóm svätého Štefana

**Dóm svätého Štefana** (nem. *Stephansdom*, celým menom *Domkirche St. Stephan zu Wien* - „dóm(ový kostol) sv. Štefana vo Viedni“) je najväčšia katedrála vo Viedni.

## Dejiny
Z najstaršej stavby kostola sv. Štefana z 12. storočia sa nezachovali žiadne pamiatky. Západná fasáda s obrou bránou a vežami pochádza z druhej neskorej románskej stavby (12301263).

V rokoch 13041340 vznikla prvá časť gotickej novostavby, Albertínský spevácky chór. Vojvoda Rudolf IV., nazývaný Zakladateľ, položil v roku 1359 základný kameň k neskorogotickému rozšíreniu stavby, ktoré zahrňovalo zväčšenie stredovej časti kostola a výstavbu gotických veží. Južná veža s výškou 136,7 m; ktorú Viedenčania volajú „Steffl“, bola dokončená v roku 1433 a stala sa symbolom Viedne.

Po roku 1511 boli zastavené práce na severnej veži. Nedokončená gotická veža s výškou 68,3 m bola dostavaná v štýle renesancie až v rokoch 15561578. Zarážajúca asymetria veží dodáva dómu charakteristickú podobu. V 17. a 18. storočí dostal dóm barokové oltáre, maľba na hlavnom oltári zobrazuje ukameňovanie sv. Štefana, prvého kresťanského mučeníka a patróna chrámu.

## Iné projekty

## Externé odkazy
* Stránka Stephansdomu
* Viedenská gotika (fotografie vitráží a sôch patriacich k dómu sv. Štefana) 

Kategória:Katedrály v Rakúsku
Kategória:Gotické katedrály
Kategória:Kostoly vo Viedni
Kategória:Kráľovské pohrebiská
Viedeň
Kategória:Rímskokatolícke kostoly v Rakúsku
Kategória:Pamiatkovo chránené budovy vo Viedni
Sansára

**Sansára** (-sanskritský a pálijský kmeň (písmom dévanágarí: संसार); sanskritský nominatív: **sansárah**; pálijský nominatív: **sansáró**; význam: "neustále putovanie") alebo nepresne **samsára** je v budhizme, hinduizme, džinizme a ďalších príbuzných nábožensko-filozofických systémoch pojem pre cyklickú existenciu, neustály kolobeh vzniku a zániku, v ktorom sa nachádzajú bytosti. Kým sú v sansáre, nachádzajú sa pod vplyvom ilúzií mysle a prežívajú utrpenie.

Toto utrpenie má svoju príčinu v negatívnych dojmoch, ktoré bytosti zasievajú svojim negatívnym konaním na úrovni tela, reči a mysle. Oslobodenie od utrpenia a od rušivých závojov negatívnych emócií, dosiahnuté skrze prebudenie, sa v budhizme nazýva nirvána, v hinduizme mókša.

Za nástroje pre prekonanie cyklickej existencie sú obvykle považované: morálne konanie (karmajoga, hinduizmus), uctievanie (hinduizmus), meditácia (hinduizmus, budhizmus) a askéza (hinduizmus a niektoré smery budhizmu).

Konečným vyslobodením zo sansáry je podľa budhistov parinirvána alebo veľká nirvána - definitívne oslobodenie, ktoré dosiahne prebudená bytosť (budha alebo arhat) v okamihu svojej fyzickej smrti. 

V budhizme diamantovej cesty sú často pri spôsobe ako sa vyslobodiť zo sansáry spomínané tri piliere: verifikovateľné informácie, meditácia a prostriedky ako upevniť dosiahnuté úrovne vedomia.

Podľa Áčarju Šankaru je sansára kolobeh znovurodenia sa, z ktorého sa možno vyslobodiť (mókša) iba zbavením sa avidje .

## Referencie

Kategória:Indická filozofia
Kategória:Indické náboženstvá
Kategória:Budhizmus
Malá nirvána

**Malá nirvána** (-termín L.O. Nydahla) alebo **vyslobodenie** alebo **oslobodenie** je  v budhizme stav arhata, t.j. stav, ktorý je bez utrpenia a bez rušivých závojov negatívnych emócií. 

V južnom budhizme (théraváde) je tento stav považovaný za jediný cieľ, ktorý možno v tomto historickom období dosiahnuť. Naproti tomu v mahájánovom budhizme a vo vadžrajáne (t.j. diamantovej ceste) je považovaný za cieľ stav osvietenie (veľká nirvána), ktorý potom navyše zahŕňa zbavenie sa zmätených pocitov a stuhnutých predstáv, ktoré zahaľujú jasnú a žiarivú podstatu mysle. Oslobodenie je z pohľadu máhajánového budhizmu prvou úrovňou realizácie bódhisattvu.

## Externé odkazy
*Nydahl, L. O.: Jak se věci mají, str. 80 a nasl.

Kategória:Budhizmus